גוסטב זולטאי

גוסטב זולטאי (במקור צוקר, בהונגרית: Zoltai Gusztáv; אויפשט, 28 ביולי 1935 – 19 בספטמבר 2021) היה מנכ"ל התאחדות הקהילות היהודיות בהונגריה (MAZSIHISZ) בתקופה 1991–2013, הנשיא בהונגריה של הקונגרס היהודי העולמי, הנשיא המשותף של הקרן הציבורית למורשת יהודי הונגריה (MAZSÖK) ובתקופת ממשלת ויקטור אורבן השלישית, היה יועץ לשר הממונה על משרד ראש הממשלה.<ref>[http://hvg.hu/itthon/20140909_Zoltai_Gusztav_lett_Lazar_Janos_tanacsado Zoltai Gusztáv lett Lázár János tanácsadója], hvg.hu</ref><ref></ref>

==קורות חיים==
אבני נגף לזכר הוריו של גוסטב זולטאי]]
כשגוסטב צוקר נולד באויפשט, העיר הייתה עצמאית ועדיין לא הייתה חלק מבודפשט (כיום רובע 4 של בודפשט). הוריו היו פירושקה טושאק (1904–1945) ובלה צוקר (1904–1945), שניהם ניספו בשואת יהודי הונגריה.

זולטאי שירת בצבא בנמל התעופה של קצ'קמט במהלך המרד ההונגרי (מכונה בהונגריה: המהפכה של 1956). לאחר מכן הפך חבר ב"משמר הפועלים" במפעל הטקסטיל קבניה (משמר הפועלים היה ארגון חצי-צבאי שהוקם בהונגריה תחת השליטה הישירה של המפלגה הקומוניסטית כדי לתמוך במערכת השלטון הסוציאליסטית לאחר המרד ההונגרי ב-1956) וכן הצטרף למפלגת הקומוניסטית ההונגרית (שמה הרשמי היה מפלגת הפועלים הסוציאליסטית ההונגרית – MSZMP). בין השנים 1959–1967 היה מנהל האגף של "הפרסום ההונגרי". בשנים 1968–1976 היה המזכיר האמנותי של יאנוש קומלוש בתיאטרון בימת מיקרוסקופ. בין השנים 1976–1987, היה המזכיר הכללי האמנותי של "תיאטרון הטירה", מנהל העסקים של תיאטרון "במת המשחק" וכן המנהל האמנותי של ה"ויגאדו של בודפשט" שפירושו ה"מקום לשמחה של בודפשט" (Pesti Vigadó). משנת 1987 היה מזכיר "קרן עמנואל" ובשנים 1987–1991 היה מנהל מרכז התרבות של הקהילה היהודית של בודפשט. ומשנת 1989 היה חבר הנהלת ברית הציונית ההונגרית מאז 1989. בשנת 1991 גוסטאב זולטאי נבחר למנכ"ל התאחדות הקהילות היהודיות בהונגריה (MAZSIHISZ). הוא התפטר מתפקידו זה בגיל 79 באפריל 2014. משנת 1992 היה חבר בהנהלת הקונגרס היהודי העולמי, ויו"ר משותף של הקרן הציבורית למורשת יהודי הונגריה (MAZSÖK) מאז 1997.

בתקופה מסוימת היה חבר בוועד הפועל של הקונגרס היהודי האירופי. ב-1992 השתף בראיון (לצד הרב הראשי של בודפשט ג'רג' לַנְדֶסְמַן), שכונה לאחר מכן "הגטקס הרחבים ושנאפס המשמשים". מהראיון השתמע לעג מצד הרב לנדסמן מהשילוב התרבותי של יהודים והונגרים ביחד, אמירה שמשמשת עד היום את חוגי הימין האנטישמים נגד יהודי הונגריה. כאחד המנהיגים המרכזיים של הקהילה היהודית בהונגריה. זולטאי התנער לאחר מכן מחלקים בראיון. זולטאי היה כנראה גם בעל אזרחות ישראלית.

הוא הובא למנוחות בבית הקברות היהודי ברחוב קוזמה בבודפשט.

== ביקורת ==
בנוסף לקולות האנטישמיים, היו כלפיו ביקורות גם מתוך הקהילה היהודית שלפיהן MAZSIHISZ בניהולו הפך למונופול בייצוג היהודים בחיים הציבוריים בהונגריה ותדמית יהודי הונגריה באמצעות הארגון היא חד-צדדית, רדודה ודי שלילית. רבים הצביעו גם על עברו במשמר הפועלים ועברו ב-MSZMP.<ref>[http://valasz.hu/itthon/nem-kene-megallni-a-voros-csillagnal-le-zoltai-gusztavval-is-123038]</ref>

== פרסים והוקרה ==
* פרס חנה סנש (1999)
* אזרחות כבוד של רובע 7 (1999)
* צלב אמצעי של מסדר ההצטיינות של הרפובליקה של הונגריה עם הכוכב (2005)
* מדליית מסדר הכבוד של פרו פידליה (2006)
* אזרחות כבוד של בודפשט (2009)

== לקריאה נוספת ==
* [https://web.archive.org/web/20100128002420/http://www.magyarhirlap.hu/belfold/zoltai_gusztav_sztalin_mellett_pufajkaban.html גוסטב זולטאי ליד סטלין, בדובון], מאמר במדיאר הירלאפ, 14 באוקטובר 2009
* [https://web.archive.org/web/20100123042754/http://www.magyarhirlap.hu/belfold/zoltai_gusztav_a_mazsihisz_munkasor_elnoke_diszpolgar.html גוסטב זולטאי, נשיא של MAZSIHISZ חבר משמר הפועלים לשעבר, אזרח כבוד], מדיאר הירלאפ, 18 בנובמבר 2009
* שבת, 09.04.2014 : [http://www.szombat.org/politika/heisler-andras-zoltai-gusztav-lemondasarol מדוע התפטר גוסטב זולטאי?]

== קישורים חיצוניים ==

* [https://zsido.com/zoltai-gusztav-baruch-dajan-haemet/ הספד גוסטב זולטאי], באתר zsido.com
* [https://www.szeretlekmagyarorszag.hu/hirek/meghalt-zoltai-gusztav-a-mazsihisz-korabbi-ugyvezetoje/ הלך לעולמו גוסטב זולטאי] 
* [https://www.vg.hu/kozelet/2021/09/elhunyt-zoltai-gusztav נפטר גוסטב זולטאי] 

== הערות שוליים ==

קטגוריה:פוליטיקאים יהודים הונגרים
קטגוריה:ניצולי השואה
קטגוריה:יהדות בודפשט
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1935
קטגוריה:הונגרים שנפטרו ב-2021